En skisse fra 1405 viser en innretning beskrevet som et belte kvinnene i Firenze gikk med i krigstid, og som ble kalt «florentinsk belte». Kyskhetsbelter er utstilt i flere europeiske museer, ett i Dogepalasset i Venezia, to i middelaldermuseet Musée de Cluny i Paris, hvorav den ene skal vise spor etter årelang bruk, to i Erbach im Odenwald i Tyskland, og ett i de kulturhistoriske samlingene på Rosenborg slott i København. Den danske, «», skal kong Frederik IV ha brakt hjem fra Italia. Den er lagd av metall, foret med rød fløyel og består av et belte og en bøyle med perforering som runder seg etter underlivet og kan låses bak på beltet. Om disse er ekte, er usikkert.